Rettelse: Overskriften henviser til et citat, som ved en fejl var fjernet for at gøre plads til artiklen i søndagsavisen. Citatet er nu tilføjet artiklen på web og lyder i fuld længde: »Jeg føler, at mit pas eller hudfarve gør det utilstrækkelige at opnå den danske drøm«.

Jimmy Martinez-Correa og hans kone spiser flæskestegssandwich, som de skyller ned med øl og en snaps for at berolige nerverne. Huden omkring forskerens øjne er hævet, for han har grædt i landsretten, som de netop har forladt.

Anklageren kaldte ham »kriminel«. Det stak som knive i hjertet på den colombianske økonom.